Nyota Ndogo (jina lake la kweli ni Mwanaisha Abdalla; alizaliwa mwaka wa 1981 - tarehe kamili bado haijabainika) ni mwanamuziki kutoka Kenya ambaye huimba nyimbo za pop ambazo zimechanganywa na taarab. Nyota Ndogo anatoka katika mji mkuu wa mwambao wa Mombasa. Alikuwa mwanafunzi wakati mmoja katika maisha yake lakini aliacha skuli kwa sababu zisizojulikana na baada ya kuacha skuli, alifanya kazi kama mjakazi wa nyumba. Babake, Atib Abdala, pia alikuwa mwanamuziki katika bendi ya mtaa, lakini Nyota Ndogo hakuchukua wasifu wa muziki hadi alipokuwa furahishwa sana na maneno katika muziki wa kundi la hip-hop la K-South. Baadaye, talanta yake iligunduliwa na Andrew Burchell, mtengeneza muziki mwenye makao katika mji mkuu wa Mombasa. Nyota Ndogo ametoa Albamu tatu: Chereko, Nimetoka Mbali na Mpenzi. Alishinda tuzo la Kisima kwa kuwa mwimbaji bora muziki wa Taarab mwaka wa 2003 mwimbaji bora wa kike mwaka wa 2005. Alikuwa na teule tatu katika tuzo za Kisima za mwaka wa 2008. Aliteuliwa kwa tuzo la msanii bora wa kike wa kenya katika tuzo za PAM mwaka wa 2007. Wimbo wake wa Watu na Viatu uliteuliwa kama wimbo bora wa Afrika ya Mashariki mwaka wa 2007 katika tuzo za muziki za Tanzania.